יו"ר הבנק הפדרלי, בן ברננקי, יעיד במסגרת תביעה שהגיש המנכ"ל לשעבר של חברת הביטוח AIG, מוריס "האנק" גרינברג, נגד ממשלת ארה"ב בגין חילוץ החברה בשנת 2008, לפי החלטת בית משפט בארה"ב, דיווחה רשת פוקס ביזנס.
ברננקי יזומן להעיד לאחר סיום כהונתו כיו"ר הבנק הפדרלי בסוף החודש, ועדותו במשפט צפויה במהלך פברואר, לפי הדיווח. בחודש אוקטובר, במסגרת ניסיונות הממשלה הפדרלי למנוע את זימון ברננקי להעיד במשפט, הפך בית המשפט לערעורים פסיקה של ערכאה נמוכה ביותר, וקבע כי ברננקי - אשר מילא תפקיד מרכזי בהחלטה על חילוץ AIG על ידי הממשל - לא יזומן להעיד כל עוד הוא בתפקיד יו"ר הבנק הפדרלי.
חברת סטאר אינטרנשונל של גרינברג, שהחזיקה בעבר נתח של 12% ממניות AIG, הגישה תביעה בעקבות החלטת הממשל האמריקאי ליטול לידיו נתח של 79.9% ממניות חברת הביטוח בספטמבר 2008 וכן בעקבות פיצול מניות הפוך של 1 ל-20 שבוצע בחודש יוני 2009.
בה בעת, בית משפט פדרלי לערעורים דחה השבוע ערעור שהגיש גרינברג על החלטאת ערכאה נמוכה יותר למנוע ממנו אפשרות לתבוע את הבנק הפדרלי של ניו יורק בגין חילוץ AIG.